**Sajtóközlemény**

„Mérföldkő a fogvatartottak reintegrációjában”

**2021/04/19**

*605 fő börtönből szabadult elítélt munkaerőpiaci reintegrációját támogatta sikeresen az EFOP-1.3.3-16-2016-00001 azonosító számú „Fogvatartottak reintegrációja” című, 5,734 milliárd forint európai uniós, vissza nem térítendő támogatásból megvalósuló kiemelt projekt. Célunk a bűnismétlési kockázat és a társadalmi kirekesztődés mértékének csökkentése, a társadalmi kohézió növelése, melyet további fejlesztési lehetőségeknek köszönhetően 2021. december 31-ig folytathatunk.*

605 börtönből szabadult állt munkába vagy regisztrált álláskeresőként a projekt segítségével. A sikeres visszailleszkedést az elérhető szakmaképzések mellett a közösségi foglalkoztató és az utógondozás is segíti. A közösségi foglalkoztató szolgáltatásait eddig 659 fő vette igénybe.

Újabb mérföldkőhöz érkezett a „Fogvatartottak reintegrációja” című projekt. A benyújtott beszámolót a Támogató elfogadta. A projekt keretében a fogvatartottak és hozzátartozóik önkéntes alapon kérhetnek segítséget. 2021. március 31-ig 5641 fogvatartott és 1053 hozzátartozó bevonása valósult meg. A projekt keretében 1436 fogvatartott tanult piacképes szakmát, 1805 fő fogvatartott kompetenciafejlesztő foglalkozásokon vett részt. Jóvátételi programból 140 valósult meg eddig, a tanodaszerű szolgáltatásokat pedig 162 fő vette igénybe a fiatalkorúak elhelyezésére szolgáló börtönökben.

Az EFOP–1.3.3-16-2016-00001 azonosító számú, „Fogvatartottak reintegrációja” című projekt a Széchenyi 2020 program keretében, a büntetés-végrehatási szervezet reintegrációs tevékenységeivel szorosan együttműködve, azt kiegészítve valósul meg.

A projektről bővebb információt a [www.tettprogram.hu](http://www.tettprogram.hu), valamint a <https://www.bv.gov.hu/hu/efop-1-3-3> oldalon olvashatnak.